เรียนรู้พื้นฐานการเลี้ยงลูก
ไม่ฉลาดเลยถ้าคุณเลือกที่จะเลี้ยงลูกในท่ายืนตรง เพราะในท่านี้ลูกบอลจะต้องเคลื่อนที่จากระดับลำตัวส่วนบนของคุณลงไปที่พื้นก่อนจะเด้งกลับมาที่เดิม เป็นช่องว่างให้ฝ่ายรับขโมยลูกบอลไปจากคุณได้อย่างง่ายดาย ดังนั้นก่อนที่คุณจะเริ่มเลี้ยงลูก พยายามย่อตัวลงให้อยู่ในท่าตั้งรับ แยกเท้าห่างออกเท่าช่วงไหล่ งอเข่า ย่อสะโพกไปด้านหลังเล็กน้อย (เหมือนกำลังนั่งบนเก้าอี้) ศีรษะและลำตัวเกือบเป็นเส้นตรง นี่คือท่าทางที่จะทำให้คุณมีฐานทรงตัวที่ดี เคลื่อนที่ได้ทุกทิศทาง ขณะที่ยังช่วยป้องกันลูกบอลไม่ให้ถูกแย่งไปด้วย อย่าก้มโดยใช้เอว (เหมือนตอนที่คุณกำลังก้มเก็บของ) เพราะนอกจากจะมีผลเสียต่อหลังของคุณแล้ว ท่านี้ยังทำให้คุณเสียสมดุลง่าย เช่น คุณอาจจะสะดุดล้มคะมำไปข้างหน้าได้ง่าย ซึ่งไม่เป็นผลดีกับเกมของคุณแน่ๆ
อยู่ในท่าย่อต่ำเข้าไว้.
https://www.wikihow.com/Dribble-a-Basketball
Learning Dribbling Basics